**A Vallásos és erkölcsi neveléssel foglalkozó munkacsoport találkozója**

**2012. április 12-én**

10:00 Köszöntés, közös imádság

Rövid tájékoztató a munkacsoport tagjai részére

10:20 Előadás meghallgatása: **A játék, mint a tanulási folyamatok színtere**

Előadó: **Sándor Ildikó** (Hagyományok Háza)

11:20 Kérdések, vélemények megfogalmazása, beszélgetés

11:30 Közös éneklés, énektanulás

11:40 Játék

12:10 Ebédszünet

12:30 Kiscsoportos beszélgetés az előre megfogalmazott kérdések mentén

14:00 Összefoglalás

14:30 Záró imádság

**2012. április 12.**

**Kérdések a kiscsoportos beszélgetéshez** (A játék, mint a tanulási folyamatok színtere)

* Érveljetek a játékba ágyazott tanulási folyamatok mellett. (írjátok össze)
* Az óvodapedagógus feladatai a játékban megvalósuló tanulási folyamatok során. Térjetek ki a tehetségígéretre és a felzárkóztatásra is.
* Beszéljetek a hagyományápolás fontosságáról. Írjatok össze az óvodás korosztálynak megfelelő hagyományápoló játékokat.
* Páros játékok szerepe a szocializáció tanulásában?
* Mozgásos játékok fontossága a tanulási folyamatokban?
* Énekes játékok jelentősége az ismeretszerzésben?
* Hogyan vélekedtek a mai korban elterjedt fejlesztő játékok alkalmazásáról?

**Emlékeztető a Vallásos és erkölcsi neveléssel foglalkozó munkacsoport találkozásáról**

**(2012. április 12.)**

A munkacsoport napi programját Grolyóné Szabó Éva rövid imádsággal nyitotta meg.

Ezután köszöntötte a meghívott előadót Sándor Ildikó néprajzkutatót, valamint a munkacsoport tagjait.

Szerepi Imréné köszöntötte a tagokat, a napirend elfogadtatása után felkérte az előadót előadásának megtartására. Az előadás címe: A játék, mint a tanulási folyamatok színtere.

Az előadó a hagyományok Háza munkatársa. Mottójuk: élhető hagyományt korunk emberének.

Az előadó beszélt a játék köztudatban megélt helyéről, majd azt elemezte, hogy nagyszüleink idejében mi lehetett a játék szerepe. Kihangsúlyozta, hogy a régi emberek tudásának fele a játékból származott, a másik fele pedig a munkavégzésből. – Nem jártak, vagy csak alig iskolába. Nem tudták, hogy mit miért tesznek (pl. höcögtetők), de azt tapasztalták, hogy használ, ezért játszották.

Népi játék nincs közösség nélkül. Az együttélés alapvető normái, szabályai sajátíthatók el.

Minden cselekvés alapú, a bázis a mozgás, a mozgatás.

A népi játékok általában életkor szerint tagolódnak, a fejlődés lépcsőit szolgálják ki, vagy követik.

A néphagyomány létjogosultságot kapott a nemzeti közművelődésben, ellentétben más országokkal. Ebben jelentős szerepe volt Kodály Zoltánnak, aki a népi dallamokat egészen fiatal gyermekekhez vitte.

Az előadás végén szakirodalom ajánlása is elhangzott.

A következő időben közös éneklés valósult meg, Szabó Krisztina Benedikta gitáros, és citerával kísért irányításával.

Az ebédszünet után munkacsoportokat alakítottunk ki. A négy kialakított csoport tagjai az előre megfogalmazott kérdések mentén beszélgettek. A különböző helyeken dolgozó óvodapedagógusok megbeszélhették, véleményt cserélhettek saját tapasztalataikról. Megállapításaik összefoglalását megosztották a többiekkel is.

A találkozó az igazolások kiosztásával és közös imádsággal zárult.

Fót, 2012. április 12.

Szerepi Imréné

munkacsoport vezető

Melléklet:

Jelenléti ív

Napirendi pontok

Előadás anyaga

Kérdések a kiscsoportos munkához